JUMAL KÕNELEB
Tere jälle!
Kas tead Piibli tähtsaimat ja kauneimat sõnumit?
See on sõnum, et Jumal on armastus.
Meie Taevaisas ei ole mingit pimedust.
Ta on võrratu Isa. Kas teadsid seda, Joy?
Jumal on armastus ja Ta tahab meile üksnes head.
Temas ei ole mingit pimedust.
Kui seda mõistame, julgeme ka Talle läheneda.
Julgeme elada Temaga koos. - Uskuda Temasse ja usaldada Teda.
See, et meil on hea Isa, on vundamendiks kõigele.
Me ei pea kartma ega muretsema.
Seetõttu oleme uurinud
ja uurime ikka veel edasi seda teemat,
et Jumal on armastus.
Kui Piibel räägib armastusest, siis on juttu Jumalast.
1 Korintlaste kirja 13. peatükk
räägib meile lisaks sellele, milline on armastus,
ka seda, milline on meie Jumal.
Tema on see, kes on alati hea; kes alati usub, talub ja alati loodab.
Meil on selline Isa.
Ülemlaul on nagu armastuse ülistus.
Ülemlaulus 8:6 öeldakse nii:
"Pane mind pitseriks oma südamele, pitseriks oma käsivarrele!
Sest armastus on tugev nagu surm,
armukadedus julm nagu surmavald.
Selle lõõsk on tulelõõsk, selle leegid Issanda leegid.
Armastust ei suuda kustutada suured veed ega uputada jõed."
Halleluuja!
Armastus on tugev nagu surm. Võiks isegi öelda - tugevam.
Suured veed ei kustuta seda, jõevood ei uputa armastust.
Miski selles maailmas ei või kustutada armastust.
Sest Jumal on armastus.
Armastus on maailmakõiksuse kõige tugevam jõud.
Õnneks on see tõsi!
See on jõud, mida ei saa miski võita.
1 Korintlaste kiri ütleb: "Armastus ei hääbu kunagi."
Juba see on praegusel ajastul me kõigi jaoks väga julgustav.
Olgu olukord kuitahes sünge, armastus võidab lõpuks igal juhul.
Oleme sel teemal palju õppinud. Jumal on mulle seda palju õpetanud
ja ma olen selle kohta lausa raamatu kirjutanud.
See, et Jumal on armastus, on olnud minu jaoks väga oluline.
On tõesti tähtis mõista, et Jumalas ei ole pimedust,
Ta on tõesti minu poolel ja tahab mulle ainult parimat.
Olen märganud, et paljud kristlased ei tea seda.
Paljud usklikud kardavad Jumalat vales mõttes.
Muidugi peame me Teda austama, aga Ta on armastus
ja Temas ei ole midagi sellist, mida oleks vaja karta.
Ei pea kartma, et Ta tahab meile midagi halba.
Sellepärast me uurimegi seda.
Jumala armastus muudab meid.
See muudab meie südant.
Kas mäletad veel seda muinasjuttu, kus põhjatuul ja päike võistlesid?
Mäletan küll.
Põhjatuul ütles päikesele, et ta on maailmas kõige tugevam.
"Kui hakkan oma külmi iile puhuma, ei võida mind mitte keegi.
Ma olen kõige kõvem ja tugevam. Kas hakkame võistlema?
Tahan näidata sulle, Päike, et mina olen selle maailma tugevus."
Päike oli nõus. "Võime võistelda küll."
Mööda teed tuli mees, paks talvekasukas seljas.
Põhjatuul teatas, et puhub sel mehel kasuka seljast.
"Te veel saate näha!" Ja siis läks alles külmaks.
Mustad sünged pilved kogunesid ja hakkas puhuma külm tuul.
Mees märkas, et ilm on äkitselt muutunud.
Tuul hakkas puhuma ja rasis lehtpuudelt lehti.
Torm oli tõusmas.
Mees tõmbas kasukahõlmad koomale ja külm tuul piitsutas ta nägu.
Hakkas sadama ja tuul tugevnes.
Nüüd oli see juba tormituul ja vihmapiiskadest sai rahe.
Mida rohkem põhjatuul räuskas ja külmade iilidega piitsutas,
seda tihedamalt tõmbas mees kasukahõlmu enda ümber.
Ja kuigi põhjatuul tegi kõva tööd, hoidis mees üha kõvemini kasukast.
Lõpuks andis tuul alla.
Siis alustas päike tegutsemist. Rahulikult, leebelt ja vaikselt.
Päike hakkas soojendama ilma igasuguse müra ja kärata.
Lihtsalt soojendas rahulikult ja tasakesi.
Tuul vaibus, vihm jäi järele ja pilved hakkasid tasapisi hajuma.
Mees ohkas kergendatult, sirutas selga ja rahunes.
"Tundub, et torm on möödas. Sinine taevas piilub pilvede vahel."
Tal hakkas palav.
Ei läinud mitut minutitki, kui ta võttis kasuka seljast
ja keeras mõnuga nina päikse poole.
Selline on amastus.
Selle maailma iilide, külmuse ja kõva tormi keskel,
karmide sõnade ja kõige näiliselt tugeva keskel,
tootmise, kiiruse, edukuse ja hoo keskel,
mis tundub meile tugevus,
on ometi kogu aeg Jumala armastus, mis muudkui soojendab ja soojendab.
See on jõud, mis jääb viimasena püsima.
Nii on. - Päike võitis võistluse.
Ma ei tea sinu kohta öelda, aga minu võitis enesele Jumal.
Piibel ütleb, et Jumala armastus juhib meid meeleparandusele.
Minuga läkski täpselt nii.
Jumal puudutas sügavaimat armastuseigatsust,
mis mul oli.
Puudutas oma armastusega, mis on inimeste omast parem.
Kui ka sinul on külm olla ja sa vajad tõelist armastust,
siis seda leidub ainult Temas. Kas pole nii? - See on imeline.
Ta tahab valada seda välja.
Piibel ütleb, et armastus on valatud meisse Püha Vaimu kaudu.
Jumal tahab, et lisaks selle uskumisele
sa ka kogeksid seda.
Kas jätkame nüüd Korintlaste kirjaga?
Läheme nüüd edasi 7. peatüki juurde.
Siin öeldakse armastuse kohta, et see katab kõik kinni.
Jumala armastus on nii võimas, et see katab kõik kinni.
Nagu lumi, mis katab kõik pori, kui see viimaks sügisel maha sajab
ja korraga on kõik nii puhas ja valge.
Samamoodi katab ka armastus.
Esimeses Peetruse kirjas 4:8 ütleb Piibel nii:
"Üle kõige olgu püsiv teie omavaheline armastus,
sest "armastus katab kinni pattude hulga".
Armastus katab kinni pattude hulga.
Paljud kristlased mõtevad, et Jumal ei võta neid vastu,
sest nad on teinud pattu ja on oma elus langenud.
Nad arvavad, et Jumal ei hooli neist enam.
Selline on inimeste armastus.
Seda juhtub sageli, kui teine läbi kukub
ja ei tegutse nii, nagu me tahaks.
Siis me keerame talle selja.
On imeline teada, et Jumala armastus pole selline.
Jumala armastus on selline, et see katab kõik kinni.
Jumala armastus on vägevam, kui kõik meie patud ja vead.
Armastus ei vaata meie vigade peale.
Armastus ei hinda meid meie vigade ega õigete tegude põhjal.
Agape armastus ei vali selle järgi, kes on tubli ja käitub hästi.
Agape armastus ei hooli sellest, et oleme teinud vigu või häid asju.
Jumala agape armastus lihtsalt armastab ja armastab.
Ta armastab palava armastusega, armastab kustumatu armastusega.
See on armastus, mis ei kustu iial ega anna järele.
See ei lõppe ka kunagi. Jumala armastus ei lõppe iial.
Jumala armastus on Jumala omadus. Jumal ise ongi armastus.
See ei kustu ega lõppe.
Meil on seega kogu aeg uus võimalus Temaga.
Mina ei saa kustutada Jumala armastust.
See on küll vägev!
Mina ei mõjuta oma tegudega Jumala armastust.
Jumala armastus lihtsalt on ja Jumal ise on armastus.
Tema ei muutu.
Mul on täna kaasas selline lamp.
Jumala armastus on nagu lamp, mis põleb.
See põleb ja põleb. See on kogu aeg sisse lülitatud.
Jumala armastus on kogu aeg sisse lülitatud.
Pole vahet, mida ma lambi all teen - kas ma teen siin vigu või vihastan,
joon ennast täis, varastan ja teen muid vigu,
elan nagu elan ja teen oma tavalisi vigu.
Tema armastus on kogu aeg samasugune.
Minu teod ja vead rikuvad muidugi küll mu enda elu,
aga need ei mõjuta mingilgi määral Tema armastust.
Tema armastus on samasugusena olemas kogu aeg.
Me töötame lastega ja laste puhul on see tõeliselt oluline asi.
Lastega tegeledes ja kasvatuses on väga hea mõista sellist armastust.
Lapsed ei ole valmis. Nad ei ole täiuslikud.
Nad alles arenevad ja on kõike alles õppimas.
Nad alles õpivad asju ja teevad kogu aeg vigu.
Ka nende jaoks on oluline,
et me saaksime agape armastuselt jõudu,
et me jaksaksime neid muudkui armastada ja armastada.
Samal ajal kui nemad üritavad õppida, kuidas elada.
Me võime tankida seda endasse ja olla selle armastuse all.
Võime seal sees supelda, vaadata ja mõelda sellele,
juua Jumala armastust ja täituda Jumala armastusega.
Võime seda tankida nii palju, kui hing igatseb. Siis me jaksame.
Seetõttu ütleb ka Jeesus ise - püsige minu armastuses.
Jeesus ei mõtle sellega seda,
et peaksime üritama püsida armastuses, mis vahel kaob
ja et peaksime rippuma selle küljes.
Jeesus ütleb: "Ma armastan sind kogu aeg.
Pea seda meeles!
Olgu peale, sa teed vigu, aga mu armastus ei kao kuhugi.
See on alati samasugune."
Seda tõestab meile hästi kiri Roomlastele 5:6
"Sest juba siis, kui me alles nõrgad olime,
on Kristus surnud nende eest, kes tollal veel jumalakartmatud olid.
Vaevalt, et keegi läheb surma isegi õige eest,
kuigi hea sõbra eest mõni ehk julgeks surra.
Ent Jumal teeb nähtavaks oma armastuse meie vastu sellega,
et Kristus suri meie eest, kui me olime alles patused."
Kui üldse miski,
siis Kristuse ristisurm räägib meile Tema armastusest.
Tema muutumatust armastusest.
Ta ei oodanud, et inimkond oleks kogunenud Jeruusalemma,
lubanud meelt parandada
ja hüüdnud Tema poole, et Ta nad päästaks.
Vaid juba siis, kui me olime alles patused,
Ta lihtsalt tuli, saatis oma Poja ja Jeesus tuli meie eest surema.
Ta tuli armastusest meie vastu ja tegi seda.
Selle pärast, et Ta armastab meid.
"Sest nõnda on Jumal maailma armastanud,
et Ta oma ainusündinud Poja on andnud,
et ükski, kes Temasse usub ei hukkuks,
vaid et tal oleks igavene elu."
Meil on Jumal, kes on armastus.
Pole sellist mõõtu, et saaksid minna üle piiri;
et enam sa ei kõlba ja nüüd läksid küll liiale.
Jumal armastab meid alati. Me võime alati pöörduda Tema poole.
Ta võtab meid iga kord vastu sama armastusega.
See on üle mõistuse. - Lamp muudkui põleb ja põleb.
Kas pole imeline? - Armastus on sisse lülitatud.
Kui seda mõistame, saame meiegi jõudu.
Ma võin saada Jumala armastust, millal iganes
ega pea olema täiuslik, et kõlvata.
Ma kõlban Kristuse pärast.
Sellega seostub tähendamissõna kadunud pojast,
milles Jeesus räägib meile, milline Taevaisa tegelikult on.
Jeesus ei saanud näidata Isa muul moel kui võrdpiltide kaudu.
Ta ise näitas, milline Isa on.
Jeesus ütles nii:
"Kui olete näinud mind, olete näinud Isa."
Aga Ta rääkis ka imelise tähendamissõna.
Lugu kadunud pojast on paljudele kindlasti tuttav.
Noorem poeg võtab päranduse osa, lahkub ja raiskab selle raha ära.
Kui kõik on laiaks löödud ja kõik sõbrad on ta maha jätnud,
saab ta aru, et see polnudki tark tegu.
Parem oleks minna koju tagasi. Ta parandabki meelt.
See lugu on kirjas Luuka evangeeliumis 15:18
Ta on lõpuks seakarjus, sest tal pole ei süüa ega raha.
Ta üritab süüa seasööta.
"Ma tõusen ja lähen oma isa juurde ja ütlen talle:
"Isa, ma olen pattu teinud taeva vastu ja sinu ees,
ma ei ole enam väärt, et mind su pojaks hüütaks!
Pea mind nagu üht oma palgalistest!"
Ja ta tõusis ja asus teele oma isa juurde."
Ta arvab, et ta ei kõlba enam kuhugile.
"Ma lähen isakoju, aga ma ei kõlba olema poeg.
Äkki saaksin sealt tööd, et võiksin ellu jääda."
Ta otsekui eeldas, et isa karistab teda ja hülgab ta,
aga lootis samas, et äkki saab ikka tööd.
Pojaks ta enam ei kõlba.
Kuula, mida Jeesus ütleb. Poeg arvab, et ei kõlba, aga...
"Aga kui ta alles kaugel oli, nägi isa teda ja tal hakkas hale
ning ta jooksis ja langes poja kaela ja andis talle suud."
Milline võrdpilt.
Isa ootas. Võime mõelda, et ta ootas verandal.
Ta mõtles: "Milla küll mu poeg tagasi tuleb?"
Kui ta oli kaugel, nägi isa teda ja andis talle armu.
Isal oli pojast hale ja ta otsustas armu anda enne,
kui sai teada, millega poeg oli hakkama saanud.
Võiksime kujutleda ka teistsugust olukorda.
Kui ma oleks selle isa asemel, tahaksin ma teada saada,
kas ta kavatseb andeks paluda või tuleb ta raha juurde lunima?
Aga mitte Teavaisa.
Tema andis armu, kui poeg oli alles teel.
"Ta jooksis ja langes poja kaela ja andis talle suud."
Selline on meie Taevane Isa.
Ta tahab armastusega murda me hirmud, patutunde ja häbi.
Ta tugevdab meid armastusega.
Aga poeg ütles talle ikkagi:
"Isa, ma olen pattu teinud taeva vastu ja sinu ees,
ma ei ole enam väärt, et mind su pojaks hüütaks!"
Ent isa ütles oma sulastele:
"Tooge kiiresti kõige kallim kuub ja pange talle selga
ja andke talle sõrmus sõrme ja jalatsid jalga
ja tooge nuumvasikas, tapke see ja söögem ning olgem rõõmsad,
sest see mu poeg oli surnud, ja on jälle saanud elavaks,
ta oli kadunud, ja on leitud!"
Ja nad hakkasid rõõmsasti pidutsema.
See on võrdpilt Jumala armastusest, Jumala headusest ja armust.
Sellest, kuidas armastus katab kinni pattude hulga.
Isa ei tahtnud isegi teada, mida poeg oli oma rahaga teinud.
Selle polnud enam vahet, sest poeg oli tulnud tagasi.
Ta taastas kohe tema seisuse, andis sõrmuse sõrme ja riided selga,
ta võttis ta tagasi oma pojaks ja isegi ei kuulanud muid jutte.
Ei mingit mitte kõlbamist ega mitte hakkama saamist.
"Tere tulemast koju! Nüüd on aeg pidutseda."
Kas pole imeline isa? Meil on vägev Isa!
Olen kuulnud, kuidas üks jutlustaja rääkis sellest väga kenasti.
Ta ütles tookord nii
ja ma ei tea, kas see peab üldse paika,
aga väidetavalt oli tol ajal Iisraelis selline komme,
et kui väga tähtis isik, sõber või lähedane oli külla tulemas,
siis pandi valge lipp püsti,
et näidata sellega külalisele, et ta on südamest teretulnud.
Jutlustaja rääkis legendist,
et tolle isa maadel kasvas väga suur puu.
See oli väga suur vana puu ja kõik naabrid teadsid seda puud.
Kui poeg tuli tagasi koju, pani isa puu külge valged lipud.
See oli valgeid lippe täis
ja need lehvisid tuule käes, kui poeg tuli koju.
Kogu puu kandis sõnumit:
"Sa oled teretulnud! Eriliselt ja kogu südamest teretulnud!"
Selline on meie Taevane Isa. - Halleluuja!
Meie Taevane Isa on selline, et Tema muudkui armastab.
Ta muudkui armastab kõiki üle.
Olen seda soovitanud ka koolis, kui mõnel õpilasel on kehv päev.
Olen soovitanud õpetajatel teda lihtsalt vastu armastada.
Kui armastad vastu ja tangid Taevast omale juurde,
siis pehmeneb kõige kõvemgi süda. Lihtsalt muudkui armasta vastu.
See on väga mõjus ja toimiv.
See on hea sõnum - lihtsalt armasta teda vastu.
Ära vasta vihaga, vaid vasta armastusega.
Teine mind liigutav lugu on 2 Kuningate raamatus 14:7-8
Ma ei ole seda välja otsinud, aga selles ilmneb armastus selles,
et kui Jumal annab andeks, siis Ta ka unustab me patud.
See armastus katab kõik kinni.
Kui Jumal rääkis selles kirjakohas Taavetist, ütles Ta,
et ta oli ilma patuta, ega teinud kunagi midagi valesti.
Ometi oli Taavet teinud rasket pattu.
Taavet oli aga palunud andestust ja see oli unustatud ning lepitatud.
Armastus kattis kõik kinni. Jumal ei pidanud seda meeles.
Ka tähendamissõnas kadunud pojast ei tahtnud isa neist asjust kuulda.
Teda ei huvitanud see enam armastuse ja rõõmu pärast sellest,
et poeg oli tulnud tagasi.
Hoopis see täitis tema südant.
Sama Jumal on ka sinu Isa.
Ta ei vaata su vigadele, see ei ole Tema jaoks probleemiks.
Su patud ei ole probleemiks,
sest need on juba lepitatud 2000 aastat tagasi.
Sa võid tulla Ta ligi, millal iganes ja millises seisundis tahes
ja Ta võtab sind ja mind alati ühtmoodi vastu - armastusega.
Halleluuja! - Palvetame.
Tänu, Issand! Tänu, Issand, et oleme tõesti Sinu lapsed.
Issand, me täname Sind, et võime tulla praegu otse Su ette.
Tänu, et võime tulla Su ette kõigega, mis me sees on.
Võime tuua kogu me elu, võime tuua oma pered, töökohad,
majandusliku olukorra ja tervise.
Issand, me võime tuua kõik ja anda kõik sulle üle.
Iga millimeetri meie elust.
Me tahame anda selle Sulle.
Issand, me teame, et Su armastus voolab praegu.
See voolab me üle. Tänu, Sulle, Issand.
Tänu, Issand, et Su armastuse lamp põleb kogu aeg.
Võime tõsta oma pilgud ja tõeliselt tankida end Issandas.
Võime tõesti võtta vastu
ja lasta Su armastusel puhastada meid
pesta, lohutada ja tuua tervenemist
ning tuua imesid me argipäeva.
Tänu, Issand, et puudutad meid oma vägeva armastava käega.
Ma lihtsalt tänan Sind, Issand. Tänu, Issand, et tood muutuse.
Just meie erinevatesse elu väljakutsetesse ja raskustesse.
Tänu, Isa, Sinu armastuse eest, mis annab meile jõudu ja rõõmu,
mis vabastab meid ja täidab meid.
See täidab ja rahuldab meid.
Tänu, Issand.
Aamen.
Kui soovid õppida Jumalat tundma, julgustan sind ostma neid raamatuid.
Neid võib tellida näiteks meie kodulehekülje kaudu:
www.kristillinenkoulu.org
Oleme vaatajate soovil andnud välja ka meie saate DVD,
kus ühes on 2 plaati ja teises 3 plaati sees.
Ka neid võib tellida TV7 Soome netipoest.
Ole õnnistatud ja tea,
et Jumal armastab sind alati ja igavesti. Aamen.
TV7 saab pidevalt positiivset tagasisidet
saatesarja "Jumal kõneleb" kohta.
Jagan sinuga ühte neist kirjadest:
"Tere! Mulle on õnnistuseks saatesarja "Jumal kõneleb" õpetus,
mis on nii kergesti mõistetav.
Tunnen, et saatejuhtide oma kogemus annab õpetusele sügavust juurde.
Õpetus on alati väga julgustav ja olen selle üle rõõmus.
Olen koguenud Joyga sarnaseid asju
ja tahan uskuda neid tõeks sama innukalt ja lapsemeelselt.
Ootan iga nädal innukalt uut saateosa. Aitäh!"
Kui ka sinule meeldib see saade ja sa soovid, et see võiks jätkuda,
siis võid toetada selle saate tegemist nii rahaliselt kui ka palves.
Võid helistada annetustelefonile 900 1777 ja toetada saadet 7 euroga.
Võid kasutada ka TV7 kontonumbreid, mida näed saate lõppedes ekraanil.
Aitäh toetuse eest ja soovime õnnistust Sinu ellu!
TV7 annetustelefon: 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin